વાત એવી છે કે, એક વખત બીજ અને રાજ કલ્યાણીથી સાધુવેશે ગુજરાતની યાત્રાએ આવ્યાં. એવું કહેવાય છે કે,તેઓ દ્વારિકા જતાં હતાં ત્યારે રસ્તામાં તેઓ અણહિલપુરના પાદરમાં સરસ્વતીને કિનારે વીસામો લેવા બેઠાં. ત્યારે સામંતસિંહનો અશ્વપાલક એક ઘોડીને પાણી પાવા નદીએ આવ્યો હોય છે, જે ઘોડી પાણી ન પીતા તેના પેટમાં ચાબુક ફટકારે છે. આ સાંભળીને અંધ બીજ કહે છે કે,આણે ઘોડીના પેટમાં રહેવા પંચકલ્યાણી વછેરાની એક આંખ ફોડી નાખી છે !